**ДО ЗАИНТЕРЕСОВАНИТЕ ЛИЦА**

**ПОКАНА**

ОТ

ИНСТИТУТ ПО ЕЛЕКТРОХИМИЯ И ЕНЕРГИЙНИ СИСТЕМИ

„АКАДЕМИК ЕВГЕНИ БУДЕВСКИ“ - БАН, гр. София

**ОТНОСНО:**

Пазарна консултация по чл. 21, ал. 2, изр. второ от ЗОП във вр. с чл. 44, ал. 1 от Закона за обществените поръчки във връзка с определяне на прогнозна стойност по обществена поръчка с предмет: *„Доставка, монтаж, въвеждане в експлоатация, обучение за работа и гаранционна поддръжка на специализирана апаратура за нуждите на Институт по електрохимия и енергийни системи „Акад. Евгени Будевски” – БАН – по 4 (четири) обособени позиции”*

УВАЖАЕМИ ГОСПОЖИ И ГОСПОДА,

Във връзка с подготовката за възлагане е необходимо да бъде определена прогнозната стойност на обществена поръчка с горецитирания предмет. С оглед на това, на основание чл. 21, ал. 2, изр. второ от ЗОП във вр. с чл. 44, ал. 1 от Закона за обществените поръчки (ЗОП), Ви каним да вземете участие в настоящата пазарна консултация, като предоставите индикативно ценово предложение в съответствие с условията и изискванията, подробно описани по-долу, както и в Техническата спецификация – Приложение № 1 към настоящата покана.

**I. Информация относно обществената поръчка:**

1. Възложител: Институт по електрохимия и енергийни системи „Академик Евгени Будевски“ – БАН“, гр. София;
2. Обект на обществената поръчка е доставка, по смисъла на чл. 3, ал. 1, т. 2 от ЗОП;
3. Предмет на обществената поръчка е:*„Доставка, монтаж, въвеждане в експлоатация, обучение за работа и гаранционна поддръжка на специализирана апаратура за нуждите на Институт по електрохимия и енергийни системи „Акад. Евгени Будевски” – БАН – по 4 (четири) обособени позиции”.*
4. **Описание и количества на доставяната апаратура:**

*4.1. По Обособена позиция № 1 „Тестери за батерии” – 2 бр.;*

*4.2. По Обособена позиция 2 „Апарат за полимеразна верижна реакция (PCR)” – 1 бр.*

*4.3. По Обособена позиция № 3 „Високооборотна настолна универсална центрофуга” – 1 бр.*

*4.4. По Обособена позиция № 4 „Настолен pH метър” – 1 бр.*

1. **Техническите и функционални параметри на апаратурата, предмет на обществената поръчка, са посочени подробно в Приложение № 1**, приложено като прикачен файл към настоящата пазарна консултация. Описаните параметри представляват задължителни минимални технически характеристики на апаратурата.

**II. Указания относно подаване на индикативните предложения и правни последици**

**1.** В предлаганата цена за изпълнение на поръчката следва да са включени всички разходи по изпълнение на доставката на описаната в техническата спецификация апаратура и всички нейни компоненти, всички разходи за опаковка, маркировка, транспорт, застраховка, митнически сборове и такси, разходи по монтаж, пускане в експлоатация и обучение за работа, разходи за гаранционен сервиз за предвидения минимален период, подмяна на резервни и бързоизносващи се части в срока на гаранцията, както и други разходи по дейности, необходими за цялостното изпълнение на поръчката.

**2.** Крайният срок за подаване на индикативното ценово предложение (съгласно образеца – Приложение № 2 към настоящата покана) е **до 16:30 часа на 17.08.2020 г.**, като участниците могат да изберат един от следните начини за подаване на индикативните ценови предложения:

**а)** лично или по поща/куриер до деловодството на Възложителя на адрес: гр. София, ул. „Акад. Г. Бончев” бл. 10, като индикативното предложение следва да се постави в запечатана опаковка с посочване върху плика на подателя и на следния текст: *„Индикативно ценово предложение за участие в обществена поръчка с предмет: „Доставка, монтаж, въвеждане в експлоатация, обучение за работа и гаранционна поддръжка на специализирана апаратура за нуждите на Институт по електрохимия и енергийни системи „Акад. Евгени Будевски” – БАН – по 4 (четири) обособени позиции”*

или

**б)** на следния електронен адрес: dimidimitrov@iees.bas.bg

**3.** С оглед спазването на изискванията на българското законодателство в областта на обществените поръчки и в съответствие с принципите за публичност, прозрачност, равнопоставеност, недопускане на дискриминация и свободна конкуренция, с подаване на индикативно ценово предложение, всеки от участниците в пазарната консултация се съгласява, че предложението, както и всякаква друга информация, предоставена от него, ще бъдат публично достъпни в профила на купувача на ИЕЕС-БАН, като резултат от проведената пазарна консултация.

В случай че не може да се осигури спазване на принципа за равнопоставеност, независимо от съблюдаването на изискванията на чл. 44, ал. 3 и ал. 4 от ЗОП, участникът, участвал в пазарната консултация, се отстранява от обществената поръчка, ако не може да докаже, че участието му не води до нарушаване на този принцип (по арг. от чл. 54, ал. 1, т. 4 от ЗОП във вр. с чл. 44, ал. 5 от ЗОП). Преценката за необходимостта от отстраняване от участие е на възложителя.

Настоящата покана за представяне на индикативно ценово предложение не представлява възлагане на обществена поръчка по смисъла на ЗОП. Пазарната консултация се извършва с цел осигуряване публичност и прозрачност на процеса по определяне на прогнозната стойност за изпълнение на обществената поръчка.

Предоставените от участниците индикативни ценови предложения нямат обвързващ характер в случай на откриване и провеждане на обществена поръчка по реда на ЗОП.

Участниците могат да предоставят индикативно ценово предложение по една или по повече от обособените позиции от предмета на поръчката, като за целта попълнят съответните полета от образеца на индикативно ценово предложение.

Приложения:

1. Приложение № 1 – Техническа спецификация;

2. Приложение № 2 – Образец на индикативно ценово предложение.